**Извештај о Светосавским данима „Светлост која се чује'' у Париском региону, јануар 2021. године**

**наставна места: Курбевуа, Левалуа, Културни центар Србије у Паризу,**

**Бонди (Црква Свете Петке) и Сен Мор де Фосе**

**Наставник Милија Јевремовић**

Јануар месец у Српској допунској школи био је, као и увек, традиционално посвећен учењу о Светом Сави. Ученици млађег узраста су се кроз разноврсне тематске часове (наставни листови, филмови о Светом Сави, квизови, песме, приче, легенде, музичке композиције, електронске игре) упознали са његовим именом и значајем, а ученици старијег узраста обновили су и продубили своје знање о првом српском учитељу. У оквиру светосавске недеље (почев од 25. до 31. јануара) одржане су пригодне свечаности и „онлајн“ приредбе посвећене лику и делу Светог Саве у свим наставним местима. Организоване су виртуелне изложбе ученичких радова - портрета Светог Саве, ученици су извели рецитације, читали и глумили текстове о највећем српском просветитељу, певали химну и песме о Светом Сави, такмичили се у квизовима знања. Одзив ученика и родитеља на приредбама био је велики тако да је ширење свести о значају Светог Саве и ове школске године као императив у овом месецу имало велики одјек код ученика..

„Онлајн“ приредбе, на Зум учионицама, одржане су у свим наставним местима у термину редовних часова:

* среда, 27. јануар: Курбевуа и Културни центар Србије,
* четвртак, 28. јануар: Левалуа,
* субота, 30. јануар: Бонди (две групе из суботњег и једна група из недељног термина које наставу похађају у Цркви Свете Петке),
* субота, 30. јануар: Сен Мор де Фосе.

Дакле, одржано је пет приредби у току светосавске недеље за ученике из свих наставних места.

У наставку прилажем сценарио за приредбу одржану у Бондију, 30. јануара 2021. године.

**Свети Сава – школска слава, Бонди (Црква Свете Петке)**

**„Онлајн“ приредба, 30. јануар, субота, 11.00 сати**

1. **ХИМНА СВЕТОМ САВИ – Ускликнимо с љубављу**
2. **ПОЗДРАВНА РЕЧ: ПРОТОЈЕРЕЈ ЖЕЉКО, НАСТАВНИЦА**
3. **РАЗГОВОР О СВЕТОМ САВИ, ТИЈАНА ЈОВАНОВИЋ И ВАРВАРА БОЖАНИЋ**

ВАРВАРА: Знамо ли ми ко је у ствари био Свети Сава?

ТИЈАНА: Свети Сава је био српски учитељ, просветитељ, оснивач школа и градитељ манастира.

ВАРВАРА: Сава је рођен око 1196. године у Расу, а умро је 27. јануара 1236. године у Бугарској. Његови родитељи су Стефан Немања и принцеза Ана.

ТИЈАНА: Његово световно име је било Растко Немањић, а у монаштву је добио име Сава. Након смрти, проглашен је свецем тако да од тада постаје Свети Сава.

ВАРВАРА: Сава је учинио много добрих дела за српски народ: писао књиге, учио народ, отварао школе, подизао манастире...

ТИЈАНА: Онда није чудно што је баш Свети Сава изабран да буде школска слава, која се слави сваке године на данашњи дан – 27. јануар.

1. **РЕЦИТАЦИЈА, ДОРИС ЂУРЂЕВИЋ**

„Свети Сава је учитељ прави,

он је за децу идол векова

и за сваку школу је светиња.

Његово име мора се поштовати,

а сећање на њега мора се чувати.“

1. **ПРЕЗЕНТАЦИЈА ЂАЧКИХ РАДОВА: ПОРТРЕТИ СВЕТОГ САВЕ**
2. **РЕЦИТАЦИЈА, ТЕОДОРА СТАНИСАВЉЕВИЋ**

„Мало по мало, научили смо до сада,

ко је светитељ Сава –

да је он први учитељ српски.

Данас га славе цркве и школе,

сви Срби, где год били, њему се моле.

Зато се данас Светом Сави молимо

да нам покаже прави пут

и да веру сачувамо.“

1. **НАРОДНА ПРИЧА Свети Сава и браћа која се деле, ЈАНА КЛАЈИЋ**

Србе Косовце нађе једне године страшна невоља. Зађе нека болештина међу њихова велика стада, те им и овце стану нагло умирати. Они се почну молити Светом Сави да им помогне у невољи и да им сачува стада. Свети Сава прими њихову искрену молитву и са својим оцем Симеоном крене међу Косовце.

Идући тако, прођу поред два рођена брата, која су баш тада делила имање, што им је од оца остало. Свети Сава прође поред њих и не каже им ништа. Тада га упита Симеон: „Зашто, синко, ништа не каза оној двојици, кад ништа рђаво не чинише?“ Свети Сава одговори: „Ти, оче, рече да они ништа рђаво не чинише, а зар не виде да деле имање које им је од оца остало? Тиме између себе праве свађу, мржњу, завист, пакост, па ће тако брзо осиромашити и никада више неће живети у братској слози, миру и љубави. Зато их не поздравих“.

Путујући даље, прођу поред неколико људи који су седели крај казана и пили ракију. Свети Сава прође и поред њих и не рече им ништа. „А зашто, синко, овима ништа не рече, кад људи мирно седеше?“, упита га Симеон. „Ти, оче, рече да су то мирни људи, а они седе, ништа не раде, беспосличе и пију отрвону ракију, па се стално грде, псују и бију, па после од њих имају муку и добри људи. Зато их не поздравих, кад поред њих прођох.“

1. **РЕЦИТАЦИЈА, ВУК ЂУРЂЕВИЋ**

„Рођен као Растко,

одрекао се престола

и посветио живот Богу.

Рођен је 1175. године,

а његово име живи и данас.

Хвала, Свети Саво,

што си започео борбу против незнања –

која и данас траје!“

1. **ЗВЕЗДА НАД ШКОЛАМА, СТЕФАН ПУРИЋ И ДОРИЈАН ИЛИЋ**

ДОРИЈАН: Свети Сава је цео свој век провео радећи и борећи се за добро свог народа.

СТЕФАН: Престо га је чекао, он га није хтео. Он је нешто друго духом заволео.

ДОРИЈАН: Сва су Савина дела велика.

СТЕФАН: Учио је народ како да живи и ради.

ДОРИЈАН: Круну није хтео, није хтео славу. Али круна сама дође му на главу.

СТЕФАН: Данас цело српство његов спомен слави, ускликнимо с љубављу светитељу Сави.

1. **САВИНЕ ПОУКЕ, МОНИКА МИХАЉИЦА**

* Волимо да ви свагда имате мир и љубав један према другоме, и уместо гнева научите се: „Благослови и опрости брате!“
* И нека се не унесе ова зла и проклета реч: „моје“ и „твоје“, „веће“ или „мање“.

1. **КВИЗ О СВЕТОМ САВЕ, ЕМИЛИЈА ПУРИЋ**
2. Световно име Светог Саве је било?

* Јован,
* Растко,
* Немања.

1. Рођен је **око 1175.** године (почетком XII века ) у граду :

* Београду,
* Новом Саду,
* Расу.

1. Свети Сава је био:

* Краљ и песник,
* српски принц, монах, дипломата и први архиепископ Српске православне цркве,
* научник и проналазач.

1. Припадо је краљевској династији:

* Карађорђевића.
* Немањића.
* Обреновића.

1. Како су се звали његови родитељи?

* Стефан Првовенчани и Марија,
* Стефан Немања и Ана.

1. Где се први пут школовао Свети Сава?

* У манастиру Жича,
* у манастиру Троноша,
* у школи,
* на очевом двору.

1. Како је млади Растко највише волео да проводи време у младости?

* Читао је књиге у очевој библиотеци,
* ишао је у лов,
* играо је шах.

1. Куда одлази са 17 година и због чега?

* На пут око света,
* на школовање у Грчку,
* на Свету Гору да се замонаши.

1. Зашто је српском народу Свети Сава толико важан?

* Зато што је учествоваo у великим ратовима,
* зато што је реформисао српски језик,
* зато што је градио манастире, школе, прву српску болницу, учио је неуке људе, мирио завађене, писао законе,

1. Ког датума се слави Свети Сава, школска слава?

7. јануара 13. jануара 27. јануара

1. **ОДЈАВНА РЕЧ: НАСТАВНИЦА**

**КРАЈ ПРИРЕДБЕ**